Jn nomine Dominj amen. Anno natiuitatis Eiusdem mºcccºxcº, jndiccione xiij, xxix die mensis Julij, pontificatus sanctissimj in Christo patris et dominj nostri, dominj Bonifacij, diuina prouidencia pape ix,¹ anno primo, hora terciarum² uel quasi, jn capella curie Caunissar,³ loci habitacionis episcopi⁴ Reualiensis, coram reuerendo patre et domino, domino Johanne, episcopo Reualiensi, et Henrico Langhen,⁵ decano ecclesie eiusdem, constitutus in mej notarij publici et testium infrascriptorum presencia religiosus vir, frater Johannes, prior monasterij in Pades, Cisterciensis ordinis, Reualiensis dyocesis, dicti monasterij suj et conuentus nomine quandam litteram patentem, sanam et integram nec in aliqua suj parte suspectam, sed omni prorsus vicio et suspicione carentem, vno sigillo in pergamenj pressula inpendenti sigillatam, in medium produxit eamque transsumj et publicari et in publicam forman redigi jpsorumque reuerendi patris et dominj, dominj Johannis episcopi, ac Henrici decanj predictorum sigillorum munimine roborari humiliter supplicauit; vnde prefati reuerendus pater ac decanus, huiusmodi peticionibus tanquam iustis et racionabilibus fauorabiliter annuent[es], memoratam litteram, de manibus iam dicti prioris reuerenter recepta[m], eaque primitus visa et inspecta ac diligenter perlecta atque mature recensita, michi notario publico infrascripto transsumendam, publicandam et in publicam formam redigendam tradiderunt et assignauerunt, mandantesque nichilominus et volentes atque tenore precensium decernentes, vt huiusmodi transsumpto (ͻ: -tum) deinceps in omnibus et per omnia, tam in iudicio quam extra et vbique locorum, vbi ipsum produci, ostendi aut legi conti(n)gerit, firmiter stetur,⁶ et ei plena fides adhibeatur, sicud littere originali memorat[e];⁷ quibus omnibus et singulis idem reuerendus pater et decanus predicti auctoritatem suam interposuerunt pariter et decretum, volentes eciam⁸ atque mandantes⁹ presens transsumptum, ad maiorem rej geste certitudinem atque noticiam pleniorem, suis sigillis sigillari,¹⁰ quod (!)¹¹ erat rotundum et de alba cera. Ex vna eius parte ymago quasi regis, in solio maiestatis residentis; jn dextera manv pomum et in sinistra sceptrvm et circa sceptrvm quasi in eadem altitudine a latere clypeum habebat paruum, in quo quasi forma leonis continebatur; jn circumferencia vero hee littere: Sigillum Magni Dei gracia sweuorum gothorum et Noruegie regis. Ex alia vero parte eiusdem sigillj clipeus, in cuius medio forma leonis apparebat; jn circumferencia post crvcem hee littere: Clipeus¹² Magni (regis) Dei gracia sweuorum gothorumque regis illustris. Cuius vero tenor sequitur in hec verba: Omnibus presens scriptum cernentibus Magnus, Dei gracia (etc. Se n. 143). Qua littera sic, vt premittitur, presentata et recepta, et auctoritate et decreto interpositis, predictus dominus prior requisiuit me notarium publicum infrascriptum, vt super premissis omnibus et singulis conficerem vnum vel plura instrvmentum uel instrvmenta. Acta sunt hec anno, indiccione, die, mense, hora, loco et pontificatu quibus supra, presentibus discretis ac honestis viris, domino Nicolao Steckeborgh,¹³ perpetuo vicario in ecclesia Reualiensi, Nicolao Ellener,¹⁴ Reualiensi, Nicolao Traseborgh, Camynensi, ac Olao Zegghestake, Aboensis dyocesis laycis testibus ad premissa vocatis specialiter et rogatis. Et ego Nicolaus Platonis, clericus Othoniensis dyocesis, publicus imperialj auctoritate notarius, huiusmodi littere exhibicioni, peticioni et recepcioni necnon auctoritatis et decreti reuerendi¹⁵ patris et¹⁶ dominj, dominj Johannis, episcopi Reualiensis, ac decanj prescriptorum interposicioni¹⁷ omnibusque aliis et singulis prescriptis vna cum prenominatis testibus presens interfuj, eaque de mandato dictorum reuerendi patris, dominj Johannis episcopi, ac decanj et ad requisicionem religiosi viri, dominj prioris de Pades predicti, fideliter conscripti (ͻ: -si), nichil addens uel minuens, quod sensum mutet¹⁸ uel intentum variet quoquomodo,¹⁹ et, facta diligentj auscultacione originalis et transsumpti, ea per omnia concordare inuenj; jdeo presens publicum instrumentum exinde confecj, quod signo et nomine meis solitis et conswetis vna cum appensis sigillorum prefatorum reuerendi patris domini Johannis episcopi et decanj signauj, in testimonium omnium premissorum rogatus et requisitus.